ચીનથી પ્રગટ થઈ ભારતમાં અરૃણાચલ પ્રદેશથી પ્રવેશતી બ્રહ્મપુત્ર દર વર્ષે તેના પૂરથી તબાહી સર્જે છે. જોકે કદાવર બ્રહ્મપુત્રનો ભારતે ક્યારેય વૈજ્ઞાનિક ધોરણે અભ્યાસ કર્યો નથી. નદી વચ્ચે આવેલો જગતનો સૌથી મોટો ટાપુ માજોલી પણ બ્રહ્મપુત્રની વચ્ચે છે. એ ટાપુ હવે ખવાતો જાય છે. થોડા સમય પહેલા થયેલા સંશોધન પ્રમાણે માજોલી ટાપુ દર વર્ષે સરેરાશ ૨ ચોરસ કિલોમીટર લેખે ધોવાતો જાય છે. તેની માટીનો પણ અભ્યાસ કરવાનો છે.